13.3.2023
SK
Úradný vestník Európskej únie
C 94/19
Odvolanie podané 30. novembra 2022: Portugalská republika proti rozsudku Všeobecného súdu (ôsma komora) z 21. septembra 2022 vo veci T-95/21, Portugalsko/Komisia (Vec C-736/22 P) (2023/C 94/21) Jazyk konania: portugalčina Účastníci konania Odvolateľka: Portugalská republika (v zastúpení: P. Barros da Costa, L. Borrego a A.
Soares de Freitas, splnomocnení zástupcovia, za právnej pomoci M.
Gorjão-Henriques a A.
Saavedra, advokáti) Ďalší účastník konania: Európska komisia
Návrhy odvolateľky Odvolateľka navrhuje, aby Súdny dvor: — zrušil rozsudok Všeobecného súdu z 21. septembra 2022 vo veci T-95/21, Portugalská republika/Európska komisia, EU:T:2022:567, ktorým bola zamietnutá žaloba, ktorou sa Portugalská republika domáhala zrušenia článku 1 a článkov 4 až 6 rozhodnutia Európskej komisie zo 4. decembra 2020 o schéme pomoci SA.21259 (2018/C) (ex 2018/NN), uplatňovanej Portugalskom v prospech Zona Franca da Madeira (ZFM) – Režim III (1), — zaviazal Európsku Komisiu na náhradu všetkých trov konania vrátane trov konania Portugalskej republiky a trov konania o predbežných opatreniach (T-95/12 R).
Odvolacie dôvody a hlavné tvrdenia 1.
Nesprávne právne posúdenie pri uplatnení článku 108 ods.
1 ZFEÚ a nariadenia Rady (EÚ) 2015/1589 (2) [článok 1 písm.
b), ii a články 21 až 23], keďže pomoc je potrebné považovať za existujúcu a nie za novú pomoc — Režim III ZFM je režim existujúcej pomoci (a nie novej pomoci), ktorý Komisia schválila rozhodnutiami z rokov 2007 a 2013.
Všeobecný súd sa dopustil nesprávneho právneho posúdenia, keď Komisiu oslobodil od povinnosti podrobiť režim III ZFM konaniu o preskúmaní existujúcej pomoci podľa článku 108 ods.
1 ZFEÚ a článkov 21 až 23 nariadenia (EÚ) 2015/1589. 2.
Nesprávne právne posúdenie založené na nesprávnom výklade požiadavky týkajúcej sa pôvodu ziskov, pri ktorých sa uplatňuje zníženie dane z príjmov právnických osôb, hoci režim ZFM bol uplatňovaný v súlade s rozhodnutiami Komisie z rokov 2007 a 2013 a s článkami 107 a 108 ZFEÚ — Požiadavka, aby zisky plynuli z činností fakticky a fyzicky vykonávaných na Madeire, nesmie byť vykladaná v tom zmysle, že možno zohľadniť len dodatočné náklady spoločností zaregistrovaných v oblasti ZFM súvisiace s odľahlosťou tejto oblasti, že daňové zvýhodnenia sa môžu vzťahovať len na zisky pochádzajúce z činností priamo zaťažených takýmito dodatočnými nákladmi a že sú vylúčené činnosti vykonávané mimo Madeiru spoločnosťami s licenciou v ZFM, ktoré vykonávajú činnosť na medzinárodnej úrovni. 3.
Nesprávne právne posúdenie založené na neexistujúcom, nedostatočnom, či rozporuplnom odôvodnení – Nekoherentnosť podaného výkladu pojmu „činnosti fakticky a fyzicky vykonávané v regióne“ s medzi­ národnými daňovými štandardami OECD — Všeobecný súd pochybil, keď nevysvetlil koherenciu podaného výkladu pojmu „činnosti fakticky a fyzicky vykonávané v regióne“ v kontexte režimu verejných pomocí s medzinárodnými daňovými štandardmi OECD (a samotnej EÚ). 4.
Nesprávne právne posúdenie pri výklade požiadavky, aby „činnosti [boli] fakticky a fyzicky vykonávané v regióne“, ktoré nezohľadňovalo judikatúru Súdneho dvora týkajúcu sa miesta, kde sú sústredené hlavné záujmy vedľajších účinkov (spillover effect) a základných slobôd